open-index/open-wikipedia-markdown huggingface dataset:
Pura Petitenget

**Pura Petitenget** inggih punika silih tunggil Pura sané wénten ring Pulo Baliné. Pura Petitenget magenah ring Banjar Batu Belig, Désa Kerobokan Kelod, Kecamatan Kuta Utara, Kabupatén Badung, Bali. Pura puniki genahnyané ring pesisir pasih Petitenget, sané biasné mawarna putih keemasan. Nyabran Buda Cemeng Merakih ring Pura Petitenget kalaksanayang odalan olih kramané. Akéh para wisatawanné sané malancaran ka pura punika, matetujon antuk motrek ri tatkala piodalan punika kalaksanayang. Nyabran piodalan punika kalaksanayang, wénten tarian sakral sané kaigelang, inggih punika Tari Télék, sané kadadosang cihna karahayuan jagaté makasami.

## Pustaka
Pura Tirta Empul

**Pura Tirta Empul** inggih punika silih tunggil pura sané magenah ring tangahing pulo Baline, ring Désa Manukaya, Kecamatan Tampaksiring, kabupatén Gianyar, sané kasub ring krama Baliné krana yéh sucinyanné. 

Pura Tirta Empul kawangun miwah kakelilingin olih* mata air* sané ageng ring abad 926 M ri kala wangsa Warmadéwa. Wastan pura punika mawit saking *sumber mata air *inggih punika Tirta Empul. *Mata air* punika saking tukad Pakerisan. Pura Tirta Empul kakepah dados tatiga inggih punika Jaba Pura, Jaba Tengah, tur Jeroan. Ring jaba tengah wénten kalih kolam kasarengin antuk telungdasa pancuran sané kawastanin *Pengelukatan, Pebersihan,* miwah *Sudamala* taler *Pancuran Cetik*. Pura niki kawangun antuk Dewa Wisnu.

Kacritayang Raja Mayadénawa nénten patut mamerintah krama Baliné, tur nénten ngadadosang krama Baliné ngalaksanayang upacara agama antuk nunas kerahayuan ring jagaté. Nika mawinan para déwa, sané kapimpin olih Bhatara Indra nyerang Mayadénawa. Mayadénawa kalah lantas malaib kanti ring kaja Désa Tampak Siring. Nganggon kesaktiannyané Ida ngranayang wénten *mata air* sané misi racun, nika mawinan pasukan Bhatara Indra sané nginem yeh punika padem. Selanturnyané Bhatara Indra nuncebang tombaknyané tur medal yéh saking tanahé. Yéh punika kaanggén kamercikang ring para déwa sané keni racun punika, lantas para déwa punika idup malih.

## Galeri

File:Tirtha Empul Temple - Purification.jpg
File:RITampTirtaEmpulS2.jpg
File:Around Ubud, Pura Tirta Empul (6985858921).jpg|Ritual mabayuh ring Tirta Empul.
File:Tirta Empul Gate.png|Kori sareng ukiran Bhoma ring Tirta Empul
File:Pura Tirta Empul, Ubud, Bali, Indonesia.JPG|
File:Tirta Empul Temple.jpg|


## Pustaka
Pura Uluwatu

**Pura Luhur Uluwatu** inggih punika silih tunggil pura Sad Kahyangan ring Bali. Pura niki magenah ring Désa Pecatu, Kecamatan Kuta Selatan, Kabupatén Badung.

Manut genahnyané dewata nawasanga sané kapuja drika inggih punika Dewa Rudra. Pujawali ring Pura Uluwatu duk Anggara Kasih wuku Medangsia nem bulan apisan. Mangkin pura puniki taler kaanggén genah pariwisata sané sampun kaloktah ngantos ka dura negara. Nuju sanja wénten igel-igelan kecak ring jaba pura miwah tamunné prasida nyingakin pasih uli baduur tebing.

## Pustaka
Purnama

**Purnama** inggih punika rahina suci sané kalaksanayang olih krama Bali antuk ngaturang sembah bhakti majeng ring maniféstasi Ida Sang Hyang Widhi, Sang Hyang Chandra. Rahina purnama kalaksanayang nyambran tigang dasa rahina apisan ring bulan penuh (Sukla Paksa). Ketahnyané ring rahina suci puniki krama Hindu ngaturang sesaji canang miwah daksina ring pelinggih.

## Pustaka

## Pranala jaba

* Moon phase calculator
*
Putri Marino

**Putri Marino** () inggih punika artis Indonésia sané embas ring Denpasar, Bali, 4 Agustus 1993, tur mangkin mayusa 26 tiban. Ida embas saking aji sané mawasta Franseco Marino miwah biang sané mawasta Marianna Rupadmi,  inggih punika aktris miwah pengeter acara saking Indonésia. Putri marino madué rabi sané mawasta Chicco Jerikho, mangkin Putri Marino sampun madué oka sané mawasta Surinala Carolina Jarumilllnd.

Putri Marino kasub ring silih tunggil pengeter acara ring siaran "My Trip My Adventure" ring Trans TV.  Ring warsa 2017, ida ngawitin ring dunia seni pragina ring film sané mamurda “Posesif”,  ida taler polih penghargaan Piala Citra dados aktris sané pinih becik,  punika mawinan ida aktris kaping kalih ring sejarah perfilman ring Indonésia sané ngamolihang (méménangkan) Piala Citra punika antuk film perdananyané sasampun Christiné Hakim ring warsa 1974 antuk film “Cinta Pertama”.

## Filmografi
### Pilem

### Televisi

## Nominasi miwah penghargaan

## Pustaka
Putu Satria Kusuma

**Putu Satria Kusuma** () inggih punika silih tunggil sastrawan sané wénten ring Bali. Ida nyurat cerpén, naskah drama miwah skénario film. Cerpén-cerpénnyané sané lianan kaunggah ring surat kabar Bali Post, miwah wènten ring Antalogi Tower ring Balai Bahasa Dénpasar warsa 2004 miwah ring Antologi Komunitas Sastra Indonésia warsa 2008. Naskah dramannyané mamurda Bayangan di Depan Bulan sané ngamolihang jayanti katiga olih Déwan Kesenian Jakarta ring warsa 1998. Miwah skénario filmnyané sané mamurda Romantika Mesin Cuci ngamolihang jayanti kapat ring lomba skenario film sané kalaksanayang olih Mentri Kebudayaan miwah Pariwisata RI ring warsa 2005.

## Pustaka
Pura Taman Ayun

**Pura Taman Ayun** inggih punika Pura sané wénten ring Kecamatan Mengwi, Kabupatén Badung, Bali. Pura punika sekadi Pura Paibon utawi padarman Raja Mengwi sané kaanggén ngaturang bhakti ring leluhur saking raja-raja. Nika mawinan irika kawangun gedong paibon tur méru-méru sané kaanggén ngaturang bhakti ring para déwa ring krama kerajaan Mengwi antuk nunas karahayuan. Ring warsa 2012 UNESCO ngabaosang indik Pura Taman Ayun kadadosang kepahan saking situs warisan budaya ring jagaté. Sejarahnyané inggih punika Pura Taman Ayun kawangun ring aab ka-17 utawi kakawitin ring 1632, tur kapuputang ring warsa 1634 olih raja Kerajaan Mengwi sané mawasta I Gusti Agung Putu.

Ritatkala ngawangun kerjaanné punika, Ida kawantu olih undagi saking Banyuwangi sané mawasta Ing Khang Ghoew utawi I Kaco. Pura Taman Ayun dados pura kulawarga antuk Kerajaan Mengwi. Pura puniki kakepah dados tigang kepahan, inggih punika:
* Sané kapertama inggih punika Jaba, ring Jaba punika wénten kolam, jembatan, wantilan tur tugu yéh mancur. 
* Sané kaping kalih inggih punika wénten wangunan aling-aling Balé Pengubengan sané kahiasin olih relief Dewata Nawa Sanga, Pura Dalem Bekak tur Balai Kulkul
* Sané kaping tiga inggih punika genah sané paling tegeh tur paling suci, wénten makudang-kudang meru

Katiga kepahan Pura Taman Ayun puniki kadadosang cihna tiga tingkat kosmologi jagaté. Henk Schulte Nordholt nyuratang buku sané mamurda "*Negara Mengwi*" indik Taman Ayun kabecikang ring warsa 1750 olih undagi sané mawasta Hobin Ho. Pura Taman Ayun wénten ring acara televisi "*Around the World in 80 Gardens*".

## Galéri

Berkas:Taman Ayun.jpg|Palinggih ring Taman Ayun warsa 1985
Berkas:Pura Taman Ayun 1998 01.jpg|Taman Ayun warsa 1998
Berkas:Pura Taman Ayun, panorámicas (1998) 03.jpg|Panorama taman Ayun warsa 1998
Berkas:Taman Ayun, Bali, Indonesia.jpg|Palinggih ring Taman Ayun
Berkas:Taman Ayun temple Mengwi-1.jpg|Wagian jero pura ring Taman Ayun
Berkas:Taman Ayun temple Mengwi-5.jpg|Wagian jaba pura ring Taman Ayun
Berkas:Karang Rangda Pura Taman Ayun-8.jpg|Karang Rangda ring Pura Taman Ayun
Berkas:Karang Rangda Pura Taman Ayun-9.jpg|Detil karang Rangda ring Pura Taman Ayun


## Pustaka
Pura Taman Mumbul

**Pura Taman** **Mumbul** inggih punika silih tunggil pura sané wénten ring Bali. Pura Taman Mumbul magenah ring Désa Sangéh, Kecamatan Abiansemal, Kabupatén Badung, Bali. Ring pura puniki wénten pancoran sané kawastanin Pancoran Solas sané kaanggén malukat. Makasia pancoran punika pinaka simbol Déwata Nawa Sanga, sané kaping kalih pinaka simbol Déwi Gangga miwah Déwi Saraswati. Pura puniki kaanggén genah mabakti olih krama Bali ring wawidangan pura miwah krama Bali sané jagi nangkil. Ring jaba pura Taman Mumbul wénten danu sané kaanggén *objék wisata* tur genah anaké mamancing. Ring danu punika makéh wénten bé sané mawarna-warni tur ngulangunin.

## Pustaka
Pythagoras

**Pythagoras** saking Samos (k.l. 570 – k.l. 495 SM) inggih punika filosof Yunani kuna miwah sang san'e ngaryanin Pythagoréanisme. Ajahannyané dados kasub pisan ring Magna Graecia. Filosofi Plato, Aristotélés miwah filosof Wetan akéh kena panglimbak saking manah-manah Pythagoras. I raga nénten akéh uning indik kauripannyané. Pythagoras inggih punika putranyané Mnésarkhus, sané mawit saking nusa Samos. Nénten wénten sané uning  ring dija Pythagoras masekolah, sakéwala kauningin yéning duk warsa 530 SM Ida magingsir ka Kroton, genah Ida makarya sekolah. Ring sekolahé punika siswa-siswa patut urip ring jeroning sekaa sané cakupang, singid, tur polos; umpamanyané dané nénten dados ngajeng makudang-kudang ajengan, minab daging.

Ajahan Pythagoras sané pinih kasuh inggih punika *metempsychosis*, utawi transmigrasi atman, inggihnyané manah yéning atman nénten padem tur sasampun raga padem, atman ngranjing raga anyar. Ida naler makarya téori *musik univérsal*, inggihnyané Ida gugu yéning planét-planét nggantos genahné manut rumus-rumus matématika; mawinan punika planét-planét masuara minakadi musik. Rumus sané pinih kaloktah saking ida punika cara metékin lantang sisi méréng sagitiga, rumus punika kaaranin Rumus Pythagoras sané kaambil saking wastan ipun.

## Pustaka
Pápa

**Pápa** inggih punika kota ring Hungaria. Pápa jimbarnyané 91,47 km². Akéh kramanyané kirang langkung 32.473.

## Pustaka
Pécs

**Pécs** inggih punika kota ring Hungaria. Pécs jimbarnyané 162,61&nbsp;km². Akéh kramanyané kirang langkung 251.412 diri.

## Pustaka

### Pranala jaba
* Halaman resmi
Pémpék

**Pémpék** wiadin **empék-empék** inggih punika silih tunggil ajengan saking Sumatera Kelod utamannyané saking wewidangan Palémbang.  Ajengan punika malakar saking ulam, bé sané kagiling ngantos dekdek sareng campuhan tepung kanji taler kaadungan sareng taluh miwah kesuna sané sampun kaalusang, tur tasik miwah basa penyedap. Manut saking lelintihannyané, ajengan pémpék kauningin ngranjing ka Palémbang sinarengan sareng sapangrauh jadma Tionghoa kirang langkung ring abad ka-16 dugas pamrintahan kantun kaadegan olih Sultan Mahmud Badaruddin II. Kruna *empék-empék* mawit saking *apék* sané madué artos 'iwa' wiadin *anak lanang tua* saking Tionghoa. Soroh pémpék sané pinih kasub mawasta pémpék kapal selam sané madaging taluh siap tur ajengan punika kagoreng.

## Pustaka
Pésta Kesenian Bali

**Pésta Kesenian Bali** utawi **PKB** inggih punika silih tunggil acara nyabran awarsa sané kakaryanin olih Pamerintah ring propinsi Bali. Acara punika kalaksanayang ring wewidangan Art Centre, kota Dénpasar. Ring PKB punika jagi kawedar sakancan pakaryan séni sané prasida kabuat olih krama Bali ring makasami kota/kabupatén sané wénten ring Pulo Baliné, sakadi gong kebyar, igel-igelan, arja, sekaa santhi miwah sané lianan. Makasami yusa dados tampil ring PKB mawit saking sané kantun alit ngantos sané sampun tua. Sané madué pikayunan nglaksanayang Pésta Kesenian Bali punika wantah Gubernur Bali dumunan sané mawasta Ida Bagus Mantra. Ida ngawé programé punika sané kapertama duk warsa 1979 tur prasida kalaksanayang ngantos galahi mangkin.

## Pustaka
Rahat Fateh Ali Khan

**Rahat Fateh Ali Khan** (basa Urdu: راحت فتح علی خان, lekad 9 Désémber 1974) ento pagending uli Pakistan. Ida ketahné magending Qawwali, musik Sufi Islam. Ida keponakan uli  Nusrat Fateh Ali Khan tur pianak Farrukh Fateh Ali Khan. Lénan tekén Qawwali, Ida masih magending ghazal muah musik iing ané lénan. Ida masih kasub krana dadi pagending playback di Bollywood muah di film-film Pakistan.

## Pustaka
Banyu pinaruh

**Rahina Banyupinaruh** inggih punika rahina apisan wusan Rahina Saraswati. Banyupinaruh kalaksanayang nemonin rahina Redité Paing Wuku Sinta. Kruna Banyupinaruh mawit saking Banyu miwah Pinaruh. Banyu artosnyané toya pinaka cihna kahuripan. Pinaruh mawit saking pinih weruh artosnyané kaweruhan sané pinih utama.

Ring rahina punika krama Hindu jagat Bali nunas unteng toya kaweruhan. Banyupinaruh taler manados rahina pangawit wuku ring Bali. Wusan ngaturang sembah ring Rahina Saraswati, ring Banyupinaruh makasami krama Baliné malukat. Malukat ketahnyané kalaksayanayang sadurung suryané endag ri kala semengan nanging prasida taler ring galah tengai ngantos peteng. Malukat sané pinih becik kapuputang antuk Ida Peranda utawi pemangku. Akéh taler jadma Bali sané malukat soang-soang utawi sareng kaluwarga. Genah malukat wénten ring klebutan, campuhan, pasih, griya utawi mrajan. Banten panglukatan sané prasida kaanggén inggih punika canang sari utawi pejati satmaka atur piuning nunas toya suci. Rahina Banyupinaruh pinaka simbol nunas toya kaweruhan taler ngicalang mala utawi awidya saking manah jadmané.

## Pustaka
Rahina Saraswati

**Rahina Saraswati** inggih punika rahina sané kalaksanayang nyabran nem sasih nemonin rahina Saniscara Umanis Wuku Watugunung. Ring rahina punika makasami krama Hindu Baliné ngaturang sembah bhakti majeng ring Déwi Saraswasti pinaka sang sané ngwetuang kaweruhan ring jagaté puniki tur kapercaya rauh ri tatkala Saniscara Watugunung.

Déwi Saraswati pinaka sakti saking Déwa Brahma kasimbolang antuk anak isteri sané kalintang ayu. Ida matangi ring ajeng bunga tunjungé. Ida taler madué wahana inggih punika angsa utawi merak. Ring gemelan tangan tengawannyané wénten veena miwah ganitri. Ring gemelan tangan kiwannyané wénten pustaka utawi kitab miwah ngemel veena. Ida pinaka simbol kaweruhan, widya miwah sastra manut ring krama Hindu Bali. Makasami buku, lontar, miwah naskah-naskah sané madaging sastra utawi ajah-ajahan sané luwih, kakaryanin banten ring Rahina Saraswati. Para sisya miwah guru ngaturang sembah ring sekolah soang-soang ri tatkala semengan. Kalanturang antuk ngayabin miwah ngetisin tirta ring buku utawi pustaka kitab sané wénten ring paumahannyané soang-soang.

## Pustaka
Rangda

**Rangda** inggih punika ratu para leak ring mitologi Bali. Rangda puniki kecritayang ketahnyané ngengkebang tur nadah anak cenik tur ngelawan Barong sané dados cihna dharma utawi kekuatan sané becik. Manut ring etimologinyané, kruna *Rangda* sané ketah ring Bali mawit saking basa Jawa Kuno inggih punika kruna Randa sané maarti Janda utawi Balu.. Rangda puniki kagambarang marupa aeng tur dados cihna paplajahan pangiwa. Carita sané pinih utama nyritayang indik Rangda inggih punika Calonarang. Kacritayang indik Rangda mawit saking Ratu Mahendradatta sané meneng ring Pulo Jawa ring aab ka-11. Ida kaasingang olih Raja Dharmodayana krana kapisuna sampun ngalaksanayang *sihir* tekén permaisuri sané kaping kalih raja punika. Manut ring *legenda* Ida ngewales antuk ngematiang atengan kerajaanné punika, selanturnyané kerajaanné punika kadadosang padruén Idané tur putranné Dharmodayana, inggih punika Erlangga. Rangda marupa anak luh sané mabok lantang, madué naka dawa tur mangan, layah lantang, nyonyo gedé tur lantang, muanné aeng, miwah giginnyané lantang tur mangan.

## Pustaka

## Pranala jaba
*  Informasi tentang turismus di Bali dan kisah tentang Rangda

## Cingak malih
* Mitologi Bali
* Mitos Hantu ring Indonésia
Rabindranath Tagore

**Rabindranath Tagore** (7 Méi 1861 – 7 Agustus 1941) inggih punika pangawi, panyurat miwah filosof saking India. Ida ketah kauningin antuk para janané pinaka ***"Sang Kawiwara"***. Ida taler seneng nyurat, minakadi puisi, prosa, satua bawak, novel, miwah katattwan sara-sarining magama ring jagaté. Pamargin kahuripan ragané sané abot antuk nyujuh kasukerthan sané sida kapuponin antuk para janané sami ring guminé punika kasurat ring sasuratan ragané. Punika sané ngawinang ragané ngamolihang puspatha **[[Nobel|Nobél]]** ring jagaté punika.

## Pamargin Kahuripan Dané
Rabindranath Tagore embas ring Jorasanko, Kolkata, India, 7 Méi  warsa 1861. Nami ragané akéh para janané nyengguhang **Déwaning Guru.** Yadiastun sakadi asapunika, ragané sumeken alep ring nampénin para janané. Ragané nyarengin **Parisadha Kabrahmanan** manados pangawi, pragina drama, welaka, pragina tabuh, miwah sastrawan ring Bénggala. Ragané embas ring kulawarga Brahmana saking Bénggala, inggih punika brahmana sané wénten ring Bénggala.

## Pustaka
Rafflesia arnoldii

**Rafflesia arnoldii** inggih punika tetamian parasit obligat sané ketah krana ageng pesan. Tetamian puniki kadadosang puspa sané pinih ageng ring jagaté. Puspa puniki pinih pertama kauningayang ring warsa 1818 ring hutan tropis Bengkulu, nampek ring Sungai Manna, Lubuk tapi, Kabupatén Bengkulu Selatan. Nika mawinan Bengkulu, ketah kawastanin Bumi Rafflesia. Puspa puniki kacundukang olih Dr. Joseph Arnold.



## Pustaka
Rapai Daboh

**Rapai Daboh **inggih punika silih tunggil seni budaya sané wénten ring Nanggro Acéh. Rapai Gaboh taler kawastanin debus. Ring seni budayané puniki wénten atraksi utawi pagelaran sané ngandelang ketangkasan utawi kekuatan sang sané tampil tur kairingin antuk alunan musik rapai.

## Pustaka
Reiwa

**Reiwa **(basa Jepang: 令和時代) inggih punika masa babad Jepang sané mangkin. Reiwa ngawit saking tanggal 1 Méi 2019, ri kala Naruhito kadegang dados Sang Prabu Jepang sané ka-126. Sang Prabu Akihito nyéréh pinaka prabu ring tanggal 30 April raris masa Heisei sampun wusan. Manut Kamenterian Indik Dura Negara Jepang, artos kruna *Reiwa* punika "Kadungan Ayu" / "Harmoni Indah". Masa punika inggih masa kapertama ring babad Jepang sané ngamolihan wastan saking kakawin klasik Jepang, nénten Cino.

## Pustaka
Renaissance

**Renaissance** (uli basa Prancis: "lekad buin") ento masan babad Éropa, uli aab ka-14 nganti aab ka-17, ané dadi titi uli Aab Tengah ka masa modéren. Dasar intéléktual Renaissance ento vérsi humanismenné ané mawit uli konsép Roma *Humanitas* muah tepukin buin filosofi Yunani kuna, umpamané filosofin Protagoras ané munyi yan "jalma dadi panguwuhan makejang unduk".
Rendang

**Rendang** inggih punika silih tunggil ajengan sané malakar saking bé madaging basa sané mawit saking Minangkabau. Ajengan punika ri tatkala kakaryanin, nelasang galah sané akéh, krana bé sané karatengin punika kacampuhin santen tur karatengang ngantos kuahné telas miwah kepahan béné mawarna selem.

Rendang akéh wénten ring Rumah Makan Padang. Ajengan puniki kasub ring duranegara, sakadi ring Malaysia, Filipina, Singapura, miwah Thailand. Ring genahnyané, Minangkabau ajengan punika kaaturang ri tatkala wénten acara sané penting. Ring warsa 2011 rendang kadadosang ajengan sané pinih pertama ring daftar "World's 50 Most Delicious Foods" olih CNN International.

## Pustaka
Renon, Dénpasar Selatan, Dénpasar

**Renon** (aksara Bali: ᬋᬦᭀᬦ᭄) inggih punika Kelurahan sané magenah ring wewidangan Kecamatan Dénpasar Selatan, Kota Dénpasar, Propinsi Bali, Indonésia. Ring warsa 2016, akéh kramanyané 20.774 diri. Renon kakepah dados limang banjar inggih punika: Banjar Pandé, Banjar Peken, Banjar Tengah, miwah Banjar Kaja.

Silih tunggil wewidangan sané kaloktah magenah ring Banjar Tengah sané mawasta Lapangan Niti Mandala Renon. Akéh jadma saking Bali utawi dura Bali tmiwah dura negara sané malancaran irika sadina-dina. Wénten sané olahraga, mapotrék, miwah negak-negak manten ring plataran Bajra Sandhi sané sampun kasayagayang. Lapangan puniki kakaryanin duk 1980 ri tatkala Prof. Ida Bagus Mantra manados Gubernur ring Bali.

## Pamréntahan
### Kalurahan
Wewidangan Kalurahan Renon madué sia lingkungan utawi banjar dinas, inggih punika:

# Lingkungan Klod
# Lingkungan Pandé
# Lingkungan Peken
# Lingkungan Tengah
# Lingkungan Kaja

### Désa Adat
Mawit adat ring Kalurahan Renon punika kagenahin olih Désa Pakraman Renon, pahan ipun pateh sekadi pahan ring lingkungan kalurahan nyané.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Kelurahan Renon 
*cutetan: URL dados kauahin/ilang. Yening URL nenten aktip, ngiring kaapus saking lis.*
Rerajahan hindu ring bali

**Rerajahan** inggih punika silih tunggil Budaya Hindu Bali, pinaka *produk lokal génius*. Rerajahan sané madué arti sasuratan utawi Aksara Suci miwah wénten sané marupa gambar.  Indiké punika dados kacingakin ring upakara Panca Yadnya, sarana tamba, miwah sastra kiwa tengen. Rerajahan, tantra, miwah mantra mapaiketan pisan pinaka nincapang kawisésaan manut sradha ring krama Bali.

## Pustaka

### Pustaka liyanan
* Warta, I Wayan. 2008. *Babad dan Rerajahan Kajang di Bali.* PARAMITA, Surabaya
Retz

**Retz** inggih punika kota ring Niederösterreich, Austria. Retz jimbarnyané 45,02 km². Akéh kramanyané kirang langkung 4.249.

## Pustaka
Reykjavik

**Reykjavik** inggih punika ibu kota negara miwah kota sané pilih jimbar ring Islandia. Reykjavik jimbarnyané 273 km² akéh kramannyané kirang langkung 128.793.
Riau

**Riau** (aksara Bali: ᬭᬶᬬᭁ) inggih punika silih tunggil propinsi ring Indonésia. Propinsi punika maibukota ring Pekanbaru. Propinsi punika jimbarnyané 87.023,66&nbsp;km². Akéh kramannyanné kirang langkung 5.538.367 diri.

## Pamréntahan
### Gubernur Riau

### Déwan Perwakilan

### Kabupatén miwah kota

## Kesehatan
### Rumah sakit

## Seni budaya
### Museum

### Lis Tetamian Budaya Tenbenda

## Pustaka
Richard Dawkins

**Richard Dawkins** inggih punika ahli biologi miwah penulis ilmu *sains populér* saking Inggris.

## Karya
Makudang-kudang buku sané sampun kasurat olih Ida, sané sampun subaga sakadi;
# *[[A Devil's Chaplain]]*
# *[[An Appetite for Wonder]]*
# *[[Brief Candle in the Dark: My Life in Science]]*
# *[[Climbing Mount Improbable]]*
# *[[The Blind Watchmaker]]*
# *[[The Extended Phenotype]]*
# *[[God Delusion|The God Delusion]]*
# *[[River Out of Eden]]*
# *[[Science in the Soul]]*
# *[[The Ancestor's Tale]]*
# *[[The Blind Watchmaker]]*
# *[[The Greatest Show on Earth: The Evidence for Evolution]]*
# *[[The Magic of Reality]]*
# *[[The Selfish Gene]]*
# *[[Unweaving the Rainbow]]*

## Pustaka

* 
* 
* 
* 
*
Rendang, Karangasem

**Rendang** (aksara Bali: ᬋᬦ᭄ᬤᬂ) inggih punika Kecamatan ring Kabupatén Karangasem, Propinsi Bali, Indonésia. Kecamatan Rendang jimbarnyané 69,83&nbsp;km² miwah akeh kramanyané 60.129 diri ring warsa 2016.

## Pamréntahan
### Wawengkon Désa/kelurahan
Kecamatan Rendang madué 6 désa, inggih punika;
# Désa Besakih
# Désa Menanga
# Désa Nongan
# Désa Pesaban
# Désa Pempatan
# Désa Rendang

## Pustaka

### Pranala jaba
*  Situs Resmi Propinsi Bali 
*  Badan Pusat Statistik Propinsi Bali
*  Situs Resmi Kabupatén Karangasem
*  Badan Pusat Statistik Kabupatén Karangasem
*cutetan: URL dados kauahin/ilang. Yening URL nenten aktip, ngiring kaapus saking lis.*
Reneuh Mundingeun

**Reneuh Mundingeun ** inggih punika silih tunggil upakara adat sané wénten ring Suku Sunda. Reneuh Mundingeun puniki upakara adat sané kalaksanayang ri tatkala anak istri punika mobot tur kamobotannyané punika ngranjing ring 12 bulan, sekadi munding (kebo). Tetujon upakara puniki kalaksanayang, mangda anaké istri punika prasida gelis ngembasang pianaknyané.

## Pustaka
Richard Nixon

**Richard Nixon** inggih punika wastan présidén Amérika Serikat sané kaping 37. Ida embas ring tanggal 9 Januari warsa 1913. Ida kadadosang présidén duk tanggal 20 Januari warsa 1969. Ida inggih punika présidén Amérika Serikat kapertama sané ngutang jabatannyané. Pangunduran dané kalaksanayang ri tatkala wénten skandal sané mawasta skandal Watergate. Ida nguningayang pamuput Perang Vietnam sané sampun ngamademang panyiuan tentara ring tanggal 23 Januari 1973. Pengumuman punika pinaka pengakuan Amerika indik ipuné kalah ring payudan ring Asia Tenggara.

## Makudang pengangkatan
### Pengangkatan kunci
* Spiro Agnew - Wakil Presiden (sampai 1973)
* Henry Kissinger – Penasihat Keamanan Nasional, saat itu Menteri Luar Negeri (dari 1973)
* James Schlesinger - Menteri Pertahanan (1973-1974)
* George Shultz - Menteri Keuangan (1972-1974)
* John Mitchell - Jaksa Agung (1969-1972)
* Caspar Weinberger – Menteri Kesehatan, Pendidikan, dan Kesejahteraan (1973-1974)
* Richard Helms – direktur CIA (sampai 1973)
* J. Edgar Hoover – direktur FBI (sampai 1972)

### Pengangkatan MA
* Warren E. Burger – ketua MA - 1969
* Harry Andrew Blackmun - 1970
* Lewis Franklin Powell, Jr. - 1972
* William Rehnquist - 1972

## Nixon ring media massa
Richard Nixon sampun medal ring makudang-kudang pilem, ageng miwah alit:
* *[[Born Again]]*
* *[[The Cayman Triangle]]*
* *[[Dick]]*
* *[[Forrest Gump]]*
* *[[Hot Shots! Part Deux]]*
* *[[JFK (film)|JFK]]*
* *[[Nixon (film)|Nixon]]*
* *[[Secret Honor]]*
* *[[Nixon in China]]*
* *American Horror Story : Double Feature*

## Pustaka

## Pranala jaba

*  Biografi Nixon ring usa-presidents.info
Riki Dhamparan

**Riki Dhamparan** () inggih punika silih tunggil pangawi sastra Bali. Ida seneng nyaryanin puisi saking yusa kantun alit. Kesenangan Ida tekéning puisi kantun nyantos Ida teruna. Tahun 1994 Riki rauh ke Bali sangkaning tresnan Ida tekéning puisi. Sangkaning keuletan Ida mekarya puisi, Ida ngamolihang mekudang-kudang puisi.

## Pustaka
River Out of Eden

**River Out of Eden** inggih punika silih tunggil buku sané kasurat olih Richard Dawkins ring 1995.

## Pustaka
Roko

**Roko** inggih punika lintingan temako utawi mako sané kakaput antuk kertas. Roko basa Indonésiané inggih punika *Rokok*. Roko basa alusné lanjaran. Roko ujungnyané kabakar nganggo colok tur kasiup asapnyané. Roko biasa kaanggén olih anak lanang anggona ngilangin *stréss*. Tiosan punika, roko taler kaanggén ring banten, minakadi kaanggén mapunjung miwah rarapan. Nénten dados makéh ngroko, sawiréh roko madaging *zat-zat* sané *berbahaya* tur mresidayang ngaénang jadmané sungkan, minakadi *sakit jantung*, *asma*, *TBC*, miwah sané lianan.

## Pustaka
Romania

**Rumania** inggih punika silih tunggil negari ring benoa Éropa. Negari puniki jimbarnyané 342,000&nbsp;km² miwah akeh kramanyané kirang langkung 19,523,621 diri.

## Pustaka
Rumus Pythagoras

**Rumus Pythagoras** inggih punika silih tunggil rumus sané ketahnyané kaanggén ri tatkala mapetékan. Rumus punika kaanggén ring paplajahan Matématika miwah Fisika. Rumus puniki ngrereg wastanyané saking Pythagoras, filosof Yunani kuna.

:a^2 + b^2 = c^2 ,

## Pustaka
Rusia

**Rusia** minangka silih tunggil negara ing Éropa. Negari puniki jimbarnyané 26,798&nbsp;km² miwah akeh kramanyané kirang langkung 146,877,088 kera. Ibukota negari puniki ring Moskow. Kota sane pinih ageng ring sisi kelod Rusia inggih punika Krasnodar.

## Pustaka
Rust, Burgenland

**Rust** inggih punika kota ring Burgenland, Austria. Rust jimbarnyané 20,01 km². Akéh kramanyané kirang langkung 1.921.

## Pustaka
Rosa Parks

**Rosa Louise McCauley Parks** (Fébruari 4, 1913 – Oktober 24, 2005) inggih punika aktivis swadikara krama (*hak sipil*) sané dados kasub mawinan kawéntenan nempal ngaturang kursinnyané ring tumpangan putih ring bis raris ngawitin parilaksana wangdé munggah bis ring Montgomery, Amérika Serikat. Manut ring Konggrés AS, Rosa Parks inggih punika "ibu gerakan kabébasan".

Duk 1 Désémber 1955, di Montgomery, Alabama, Rosa Parks kabesenin olih sopir bis James F. Blake mangda misaraang kursinnyané ring tumpangan putih mawinan séksi sané anggén jadma putih kémanten sampun kébek. Rosa Parks nempal raris punika mawinan Ida kadakep olih polisi. Salanturnyané kawéntenan punika, sekaa krama cemeng ngentahang wangdé nganggé bis-bis ngantos diskriminasi ring pantaraning krama putih miwah cemeng kapuputang.

Rosa Parks dados cihna sané mabuat anggén utsaha nundas swadikara krama anggén krama cemeng ring AS miwah cihna nglawan diskriminasi ras ring majebag jagaté. Rosa Parks makarya sareng aktivis swadikara krama sané tiosan, makadi Edgar Nixon miwah Martin Luther King Jr.

## Pustaka
Rujak

**Rujak** inggih punika ajeng-ajengan Indonésia sané dagingnyané woh-wohan. Prasida kabaosang salad. Woh-wohan puniki kasisir utawi kagobed kadagingin basa. Woh-wohan sané ketah kaanggén rujak inggih punika gedang, poh, bangkuang, nyambu, timun, kedongdong. Woh-wohan sané lianan minakadi boni, kaliasem, biu batu, wortel, keséla, tomat, bulung, miwah utu punika rujak sané wéntén masannyané. Basan rujaké kakaryanin saking uyah, sera miwah tabia.

Akéh anak Bali sané makarya rujak kekinian sakadi rujak buluan. Buluan dumunan nénten naenin kadadosang rujak. Mangkin sampun sayan akéh anaké makarya miwah ngadol rujak buluan.

Wénten makudang-kudang Basan rujak sané kasub ring Bali minakadi rujak madaging kuah pindah, rujak kuah pindang gula pasir, rujak cuka, rujak gula bali, rujak gula pasir miwah rujak kacang. Yéning makarya rujak, woh kaumbah dumun raris kasisir utawi kagobed. Basannyané kaulig kantos dekdek kadagingin toya yéning tuah rujak colek, kadagingin kuah pindang yéning jagi makarya rujak kuah pindang.

## Pustaka
Républik Afrika Tengah

**Républik Afrika Tengah** inggih punika silih tunggil negari ring benoa Afrika. Negari puniki jimbarnyané 622,984&nbsp;km² miwah akeh kramanyané kirang langkung 3,859,139 diri.

## Pustaka
Rélativitas Umum

**Rélativitas Umum** inggih punika téori fisika sané kawangun olih Albert Éinstein. Téori punika makantiang genah, galah, miwah gravitasi dados rumusan sané padu. Rahina mangkin téori punika kaanggén ring GPS (*global positioning system*). Téori punika taler sampun mabukti ngawacakang song ireng miwah ombak gravitasi.

## Pustaka
Réog Ponorogo

**Réog Ponorogo** inggih punika silih tunggil budaya Indonésia sané mawit saking wewengkon Jawa Timur. Réog Ponorogo punika kesenian tradisional sané marupa igel-igelan sané kalaksanayang ngantos mangkin. Wénten kalih tokoh ring Réog Ponorogo, inggih punika Warak miwah Gemblak. Ring penampilan tarian punika, nénten wénten gerakan sané pasti, praginanyané wantah ngigel tur ngewewehin gerakan ngélogang prabu. Ketahnyané tarian puniki kasarengin antuk pamiarsa sané nyingakin tarian puniki. Sang sané ngigelang Réog puniki nganggén topeng sané mawentuk sirah singa, tur nganggén mahkota sané malakar saking bulu kedis merak. Topeng punika baatnyané sawatara 80 kilogram.

## Pustaka

### Bibliografi

* 
* 

### Pustaka liyanan
* 
* 

### Pranala jaba
Républik Céko

**Républik Céko** inggih punika silih tunggil negari ring benoa Éropa. Negari puniki jimbarnyané 78,866&nbsp;km² miwah akeh kramanyané kirang langkung 10,627,794 diri. Maibukota ring Praha.

Ring abad ka-19, ring republik Ceko manados genah *industri.*  Ring warsa 1918, makueh wangsa sane manados wawidangan Republik Cekoslowakia kaping saiki sasampune rug *Austia-Hongaria* dawege pasyatan *Perang Dunia I.*  Cekoslowakia mandos panegara ring *Eropa Tengah* miwah *TImur* sane sampun kukuh manados panegara *demokrasi parlementer.*

## Lalintihan
Panegara puniki wenten ring panguntag masa abad ka-9 sasampune kasikiang oleh *Premyslids.* Kerajaan *Bohemia* inggih punika silih sinunggil sane manados tedung jagat irika, nanging wenten pikobet ri sajeroning agaa sakadi *Perang Husit* ring abad-15 miwah *Perang Tiga Puluh Tahun* abad ke-17 sane ngawi rusak kawentenan panegara punika.

## Pustaka
Républik Démokratik Kongo

**Républik Démokratik Kongo** inggih punika silih tunggil negari ring benoa Afrika. Negari puniki jimbarnyané 2,344,858&nbsp;km² miwah akéh kramanyané kirang-langkung 86,026,000 diri. Ibukotannyané inggih punika Kinshasa.

## Pustaka
Sagrada Família

**Expiatori de la Sagrada Família** utawi **Sagrada Família** kémanten inggih punika gréja katolik sané kantun kawangun daweg warsa 1882 ngantos rahinané mangkin ring Barcelona, Spanyol. Gréja punika kagambarang olih arsiték Catalunya Antoni Gaudí (1852-1926) miwah sampun dados silih tunggil Genah Warisan Jagat UNESCO. Duk Novémber 2010 Paus Bénédiktus XVI ngarésmiang gréjané.

Arsiték Francisco de Paula del Villar ngawitin ngawangun gréjané duk warsa 1882 sakéwanten kagantos olih Gaudí ring 1883. Gaudí nguwah proyék punika antuk cara arsitéktur ipun, sané ngasikiang  arsitéktur *Gothik* sareng *Art Nouveau*. Gaudí makarya ring proyék puniki ngantos dané séda duk warsa 1926 raris kamendem ring jeroning Sagrada Família. Ngantos warsa punika kirang saking prapat saking Sagrada Família sampun kawangun. Reringa Sagrada Família jagi jangkep ring warsa 2026.

## Pustaka
Sagung Ayu Wah

**Sagung Ayu Wah** inggih punika rai saking I Gusti Rai Perang, Raja Tabanan sané padem ring Puri Dénpasar, warsa 1906. Sagung Ayu Wah puniki mautsaha antuk ngelawan Belanda, Ida mamucuk pemberontakan antuk Belanda.

Ring tanggal 5 Désember 1906, Ida kasarengin antuk pasukan idané sané mawit saking krama ring Wangaya (Tabanan), nuju ka Kota Tabanan jagi matempur sareng pasukan Belanda. Belanda nénten mrasidayang nglawan pasukan Sagung Ayu Wah, tur ngrereh tulung ka Puri Kaléran. Puri Kaléran taler ngwantu Belanda antuk ngalahang pasukan Sagung Ayu Wah. Nika mawinan pasukan Sagung Ayu Wah magingsir ka Puri Anyar Kerambitan. Kalih rahina irika, Sagung Ayu Wah kautus antuk ka Tabanan, tur mamimpin irika. Ritatkala ida mrika, ida katangkep olih Belanda, tur kaasingang ka Lombok. Utsaha Sagung Ayu Wah puniki rumasuk ring lelintihan Baliné.

## Pustaka
Salak

**Salak** inggih punika sakancan palma sané buahnyané prasida kaajeng. Salak ring bahasa inggris kabaos *snake fruit*, Wastan ilmiahnyané inggiih punika  Salacca zalacca. Woh-wohan puniki kabaos *snake fruit* riantukan kulitnyané mesib sareng kulit lelipi. Sané utama ring salak inggih punika buahnyané. Prasida kaajeng langsung taler ketah kanggén manisan, asinan, miwah kanggén keripik salak. Lianan ring punika, buah salak taler prasida kanggén sanganan minakadi, dodol, kurma, puding miwah sané lianan.

Don lat kulitnyané dados kaanggén ulat-ulatan, nanging duin nyané patut katelasang dumun. Salak akeh madaging zat-zat sané maguna sakadi karbihidrat, vitamin miwah mineral.

## Pustaka

### Pranala luar

*  Salak, Palem berduri asli anak negeri . Majalah *Intisari* online, Nop 2001.
*  Baku standar salak Yogya 
*  Salak pondoh hitam  pada IptekNet
*  Wisata agro salak pondoh di Turi, Yogya
*  Salak nglumut  pada IptekNet
*  Salak Nglumut Lolos Ekspor , *Suara Merdeka* onliné 07/09/06
*  Menggoreng Salak ala Haji Murtadho , *Koran Tempo* onliné 16/04/05
Salar de Uyuni

**Salar de Uyuni** inggih punika dataran uyah sané pinih jimbar ring jagaté. Salar de Uyuni magenah ring Departemén Potosi miwah Oruro, Bolivia, nampek sareng puncak Andes sané tegehnyané 3650 méter. Sawatara 40.000 warsa sané sampun lintang, danu puniki ngranjing ring Danu Michin, danu sané pinih ageng ring masa preasejarah. Ritatkala nénten wénten toya, wénten kalih danu sané masisa, inggih punika Danu Poopo miwah Uru Uru. Wénten taler kalih gurun uyah sané ageng, inggih punika Salar de Coipasa miwah Salar de Uyuni. Salar de Uyuni kabaosang ring tengahnyané wénten sawatara 10 miliar ton uyah, tur kirangan saking 25.000 ton uyah nyabran awarsa. Nyabran bulan Novémber, Salar de Uyuni kadadosang genah meneng antuk tiga soroh kedis Flamingo ring Amérika Selatan, inggih punika kedis Flamingo Chili, kedis Flamingo Andes, miwah Kedis Flamingo James. Salar de Uyuni kadadosang silih tunggil genah tetujon wisata sané kasub.

## Pustaka
Salzburg

**Salzburg** inggih punika kota ring Salzburg, Austria. Salzburg jimbarnyané 65,65 km². Akéh kramanyané kirang langkung 153.377.
Sam Smith

**Sam Smith** inggih punika pagending saking Inggris. Ida embas ring London, duk tanggal 19 Méi 1992.

## Pustaka
Sambel Matah

**Sambel matah** inggih punika silih tunggil sarwa sanganan ring Bali. Ajengan puniki malakar aji bawang, tabia barak, seréh, lémo, léngis tandusan, miwah uyah, selanturnyané lakar basa punika kacampur dados asiki. Ketahnyanné sambel matah punika kaanggén dados daran nasi miwah kasarengin bé siap masisit utawi bé pasih metunu. Sambel matahé mabinayan sareng sambel sané lianan krana sambelé puniki nenten magoréng. Sambel matah puniki dados cihna ajengan sané saking Bali.

## Pustaka
Samoa

**Samoa** utawi **Nagara Mardika Samoa** (basa Samoa: *Malo Saʻoloto Tutoʻatasi o Sāmoa*) inggih punika silih tunggil nagara ring Polinisia, Samudra Pasifik. Negara Samoa madue kedaulatan ring kalih pulo utama lan pitu pulo alit tur puniaka negara sané pinih alit ring jagaté. Ring sisi kaja Negara Samoa mawates sareng Kepulauan Tekelau, ring sisi kelod sareng Kepulauan Cook, ring sisik kauh sareng negara Fiji, Tonga, Vanuatu, miwah Tupalu, inggian ring sisi kangin mawates sareng Samudra Pasifik.

## Sejarah
Ring warsa 1830, Misi London, silih tunggil organisasi Kristen Protestan, ngwentuk misi ring pulo Upolo. Ring warsa 1879, Imperialisme Jerman nglalah ka Samoa antuk ngwentuk pangkalan ring Apia, ibu kota Samoa. Selami masané puniki, akéh wénten konflik internal roing Samoa inggian punika ring kulawarga kerajaan lan suku-suku sané saling maperang.

Selanturnyané ring warsa 1899, Samoa kapah dados kalih wewidangan kolonial, inggian punika Samoa Jerman ring sisi kauh lan Samoa Amerika ring sisi kangin. Nglantur ring warsan 1914, Pasukan Selandia Baru sida nuénang kedudukan ring Samoa Jerman duk masa Perang Dunia I. 

Warsa 1918 pemerintah Selandia Baru ring Samoa Barat ngamolihang tekanan saking krama Samoa mangdané sida ngawaliang kamahardikan sané sujati saking negara puniki. Ring warsa 1920, pemerintah Selandia Baru nyukserahang akehan kekuasaan majeng ring rakyat Samoa, nanging urusan *luar negeri* lan *pertahanan* kantun kaurus olih pemerintah Selandia Baru. Wawu raris ring warsa 1962, Samoa ngamolihang kamahardikan sané sujati saking Selandia Baru tur magentos aran dados negara Samoa.

## Administratif
Negara Samoa kawangun antun solas *itumalo*. *Itumalo* pinaka distrik tradisional sané sampun wénten sadurung wangsa Eropa rauh mrika. Soang-soang *itumalo* madué landasan konstitusional sané kabaos *faavae.* Inggian solas *itumalo* punika inggih punika

**Pulo Upolu**

# Tumasaga (Afega) rumasuk ring Distrik Faipule saking Siumu
# A'ana (Leulumoega)
# Aiga-i-le-Tai (Mulifanua) rumasuk Pulau Manono, Apolima lan Nu’ulopa
# Atua (Lufilufi) termasuk Kepulauan Aleipata dan Nu’usafe’e
# Va'a-o-Fonoti (Samamea)

**Pulo Savai'i**

# Fa’asaleleaga (Safotulafai)
# Gaga'emauga (Saleaula) antuk pahan sané alitan ring Upolu (Salamumu, rumasuk Salamumu-Uta dlan desa Leauvaa)
# Gaga'ifomauga (Safotu)
# Vaisigano (Asau)
# Satupa'itea (Satupa’itea)
# Palauli (Vailoa)

## Basa
Samoan (Gagana Fa’asamoa) lan basa Inggris pinaka basa resmi ring negara puniki. Rumasuk ring penutur basa sané kaping kalih, irika akéhan anak mabaos nganggén basa Samoa katimbang Basa Inggris. Lianan ring punika, krama Samoa taler nganggén basa Isyarat, pamucuknyané kaanggén olih anak kolok irika.

## Pustaka
Samos

**Samos** (basa Yunani: Σάμος) ento pulo di Yunani. Samos matongos di Segara Aégéa kauh, delod pulo Chios, daja pulo Patmos tur paek pasih Asia Alit (Turki). Samos matongos 1,6 km dogén uli pasih Turki. Samos ento kadadéyang silih tunggal propinsin Yunani.

Duk masa kuna, Samos dadi negara ané sugih tur makuasa, kasub krana anggurné. Filosof muah juru matématika kasub Pythagoras, ané ngaé rumus Pythagoras, filosof Épikuros muah juru astronomi Aristarchus, anak kapertama ané mamunyi yan Gumi ngilehin Surya, makejang lekad di Samos. Di pulo Samos masih ada kota kuna Pythagoreion muah Heraion, ané kadadéyang silih tunggal Situs Tetamian Budaya Dunia UNESCO. Samos enu ngaé anggur nganti dinané ené.

Pulo Samos kajajah Kaprabon Uthmaniyya nganti tiban 1915, dugas masiki ajak Yunani.

## Pustaka
Sampat

**Sampat** inggih punika pekakas sané kaanggén ngedasin luhu. Sampat malakar aji lidi sané akéh tur kapunduhang dados asiki, sampaté puniki kaanggén nyampatang luhu ring natahé. Wénten sampat sané malakar aji duk, sané kaanggén ngedasin luhu ring tengah umahé.

## Galeri

Berkas:In Handarbeit gefertigte Bürsten und Besen.JPG
Berkas:Verschiedene handgefertigte Bürsten und Besen.JPG
Berkas:Shimogamo-Broom-M1625.jpg|Sapu di Shimogamo Shrine, Kyoto, Japan
Berkas:Balai nb.jpg
Berkas:Balayette.jpg
Berkas:Broom.jpg
Berkas:Chinese broom and sweeping tool.jpg
Berkas:Menyapu dgn lidi.jpg|Petugas kebersihan sedang menyapu di Ragunan, Jakarta, Indonésia
Berkas:Brooms for sale in Tbilisi.jpg|Sapu yang dijual di pasar Tbilisi
Berkas:Broom (PSF).jpg
Berkas:"Arya" sapu biasa.jpg|Jenis sapu biasa dari Indonésia
Berkas:Sapu ijuk.jpg|Sampat ijuk


## Pustaka
Sampi

**Sampi** inggih punika kahanan buron sané mabatis patpat. Sampi biasanné ngamah padang-padangan. Sampi katampah kaanggén yadnya ri kala wénten rahinan ring Bali. Panak sampi madan godel. Sampi taler kaanggén matekap dicariké olih para petani ring Bali. Akéh sampi sané kapiara olih krama Baliné tur kaadep ring pasar.

## Galeri

Berkas:Sapi Sonok.jpg|Sapi madura ring kontes sapi sonok
Berkas:Cow in Sleman Java 2002.jpg|Sapi ring Désa Sambi, Sléman, Yogyakarta
Berkas:Sapi-sapi peliharaan penduduk di perbukitan Sembalun.jpg|Sapi druen krama ring perbukitan Sembalun, Lombok Timur
Berkas:Sapi bertanduk Ankole watusi.jpg|Sapi angkole watusi ring taman margasatwa Cisarua
Berkas:Sapi peliharaan (2).JPG|Sapi bali milik masyarakat
Berkas:Cows - Saebus Island - panoramio.jpg|Sapi bali ring Nusa Saebus, Sumenep
Berkas:USG Pada sapi Bali.jpg|Pemeriksaan kebuntingan ring sampi anggén USG


## Pustaka

### Pranala jaba

* 
* 
*
Samudra Arktik

**Samudra Arktik** ento samudra paling cenik tur paling dakén di Gumi, tur ngilehin Kutub Kaja. Samudra Arktik kailehin tekén pasih kaja Éropa, Asia muah Amérika. Pahan gedé uli Samudra Arktik katekep és; dugas masan dingin dasan makejang samudrané.

## Pustaka
Samudra Atlantik

**Samudra Atlantik** ento samudra paling gedé kadua di Guminé. Linggahné 106.460.000 km2 wiadin 20% uli Guminé. Samudra Atlantik matongos di pantaranné "Jagat Kuna" (Éropa muah Afrika) di sisi kangin ajak "Jagat Anyar" (Amérika) di sisi kauh. Tongos paling dalem ada di Cablah Puerto Rico; dalemné 8.376m.

## Pustaka
Samudra Pasifik

**Samudra Pasifik** inggih punika samudra sané pinih ageng tur dalem ring sajebag jagaté. Samudra Pasifik ngembad saking Samudra Arktik ring sisi kalér ngantos Samudra Kelod ring sisi kidul tur saking Asia miwah Australia ring sisi kulon ngantos Amérika ring sisi wetan.

Jimbar Samudra Pasifik inggihnyané 165.250.000 km2, inggihnyané 46% saking sajebag segara ring jagaté. Punika mawinan Samudra Pasifik  langkung ageng bandingang ring sajebag benoa samian. Clabah Mariana, sané magenah ring Pasifik kalér-kulon inggih punika genah pinih dalem ring jagaté. Dalemnyané ngantos 10.911 méter.

Ring Samudra Pasifik wénten akéh kapuloan sané masoroh ring tigang kumpulan sané mawasta Polinésia, Mikronésia, miwah Mélanésia.

## Pustaka
San Giovanni in Persiceto

**San Giovanni in Persiceto** inggih punika kota ring Emilia-Romagna, Italia. San Giovanni in Persiceto jimbarnyané 114,41 km². Akéh kramanyané kirang langkung 28.153.

## Pustaka
San Marino

**San Marino** inggih punika silih tunggil negari ring benoa Éropa. Negari puniki jimbarnyané 196,723&nbsp;km² miwah akeh kramanyané kirang langkung 33,407 diri.

## Pustaka
Sandat

**Sandat** inggih punika silih tunggil wastan bunga. Manut warnannyané wénten sané gadang miwah kuning yéning sampun mayang. Bunga puniki bonnyané miik pisan. Ring Bali wénten kalih soroh tarunyané ingih puniki Sandat Jawa sané punyannyané éndép nanging sampun madué bunga. Sané lianan wénten Sandat Bali sané punyannyané tegeh wawu mabunga. Bunga sandat katahnyané kaangén makarya canang utawi bunga miik anggén ngias ring ajeng pejatiné. Bunga sandat ketahnyané kaadol ring pasar tur kaanggén ri kala nanding canang. Bunganné puniki wénten sané marupa alit tur wentén sané marupa ageng. Ketahnyané krama Baliné nanem punyan sandat ring natah jeroné soang-soang.

## Pustaka
Taman Wisata Alam Sangeh

**Sangeh** inggih punika silih tunggil genah wisata sané kasub ring Bali. Sangeh magenah ring Désa Sangéh, Kecamatan Abiansemal, Kabupatén Badung, Bali. Sangéh kasub krana ring désané puniki akéh bojog sané liwat tur nénten kakurung, bojogé punika kasuciang tur kagenahang olih masyarakat désa ring alas irika (alas phala). Ring tengahing alas punika wénten pura sané mawasta Pura Bukit Sari. Pura puniki kawangun olih raja Mengwi tur mangkin kaserahang ring penduduk désané. Madasar antuk legénda sané wénten ring désa punika, kawéntenan Pura Bukti Sari ring alas Sangéhé punika kacritayang ring lontar sané mamurda lontar Babad Mengwi. Kacritayang putrin Ida Bhatara ring Gunung Agung kayun kasungsung ring kerajaan Mengwi, mawinan Ida kayun raris alas pala sané wénten ring Gunung Agung kakisidang ri kala peteng. Rikala lakar ka Sangeh wénten krama sané nyingakin Ida. Punika mawinan alas pala puniki nénten neked ring Mengwi tur tetep magenah ring Sangeh. Taler kacritayang putra Raja Mengwi sané kaping pertama mawasta I Gusti Agung Putu sané magelar Cokorda Sakti mangguhin wénten wangunan sané marupa palinggih. Selanturnyané wangunan punika kawangun malih tur kawastanin Pura Bukit Sari. Ring punika kapuja Ida Batara Gunung Agung miwah Batara Melanting.

## Pustaka
Sankt Pölten

**Sankt Pölten** inggih punika ibu kota Niederösterreich, Austria. Sankt Pölten jimbarnyané 108,44 km². Akéh kramanyané kirang langkung 54.649.

## Pustaka
Samudra Hindia

**Samudra Hindia** ento samudra ané paling gedé ka-3 di Guminé. Linggahné 70.560.000&nbsp;km2, wiadin 19,8% uli makejang yéh di élah Guminé. Samudra Hindia ento matongos ngelod Asia, ngangin Afrika, ngauh Ostrali tur ngajan Samudra Kelod (wiadin, magantung définisi, Antarktika).

**Segara Hindia** utawi **Segara India** inggih punika segara sané jimbarnyané nomer tiga saking segara liyané, ngelingkupi kirang langkung 20% toya ring Guminé.

## Data

**Aréa**
* **total:** 68.556 juta km²
* **lautan:** termasuk Segara Andaman, Segara Arab, Teluk Bengal, Great Australian Bight, Teluk Aden, Teluk Oman, Saluran Mozambique, Teluk Persia, Segara Merah, Selat Malaka, miwah liyane.

**Dhawe Pantainé**: 66.526&nbsp;km.

**Titik ketinggian:**
* *titik terdalam:* Palung Jawa -7.258 m
* *titik terdangkal:* Permukaan segara 0 m
**Labuan:**
* (Afrika Selatan)
** Durban
** Teluk Richards
* (India)
** Calcutta
** Mumbai (Bombay)
** Chennai (Madras)
* (Sri Lanka)
** Colombo
* Indonésia)
** Jakarta
** Lampung
** Acéh
** Padang
** Medan
* (Pakistan)
** Karachi
* (Australia)
** Fremantle

## Pustaka
Sanur, Dénpasar Selatan, Dénpasar

**Sanur** (aksara Bali: ᬲᬦᬸᬃ) inggih punika kelurahan sané magenah ring wewidangan Kecamatan Dénpasar Selatan, Kota Dénpasar, Propinsi Bali, Indonésia. Wates wewidanganne ring sisi kalér mawates antuk Désa Sanur Kaja, ring sisi kangin mawates Segara Bali, ring sisi kelod mawates antuk Selat Badung miwah Samudra Hindia, ring sisi kauh mawates antuk désa Sanur Kauh. Sanur tasih dados silih tunggil wewidangan wisata sané pinih wreda ring Bali. Duk warsa 1957 ring Sanur, hotel kapertama sané mawasta Hotel Sindhu Beach miwah Hotel Bali Beach kawangun sané dados kaanggén ngawit warsa 1966.

## Etimologi
Sanur mawit saking kalih kruna, *"Saha"* miwah *"Nuhur"* sané mateges ngaptiang mangda polih malancaran. Saking kruna punika, kasuen-suen kaucap dados Sanur. Désa niki sampun kasurat ring prasasti Bali warsa 917 Masehi.

## Pamréntahan
### Désa Dinas
Wewidangan Kalurahan Sanur madué sia lingkungan utawi banjar dinas, inggih punika:

# Lingkungan Semawang
# Lingkungan Batu jimbar
# Lingkungan Singgi
# Lingkungan Sindu Klod
# Lingkungan Sindu Kaja
# Lingkungan Taman
# Lingkungan Panti
# Lingkungan Gulingan
# Lingkungan Pasek Kuta

### Désa Adat
Mawit adat ring Kalurahan Sanur punika kagenahin olih Désa Pakraman Intaran, sané kakepah manados kalih dasa banjar adat, inggih punika:
;Désa Pakraman Intaran

# Banjar Betngandang
# Banjar Semawang
# Banjar Blanjong
# Banjar Batu Jimbar
# Banjar Singgi
# Banjar Langon
# Banjar Pekandelan
# Banjar Puseh Kangin
# Banjar Puseh Kauh
# Banjar Abian Timbul
# Banjar Sindu Klod
# Banjar Sindu Kaja
# Banjar Taman
# Banjar Penopengan
# Banjar Madura
# Banjar Tewel Sari
# Banjar Dangin Peken
# Banjar Panti
# Banjar Gulingan
# Banjar Tanjung

**Cutetan**

## Démograpi
Krama Sanur nganti warsa 2016 kirang langkung 18.345 diri sané kakepah dados 9.613 lanang miwah 8.732 istri sareng sex ratio 110.

## Pariwisata
### Prasasti Blanjong

Prasasti Blanjong (utawi Belanjong) inggih punika prasasti sané kaadegang duk warsa 914 M olih Raja Sri Kesari Warmadéwa ring labuhan Blanjong, Sanur kelod, Bali.

### Pasih Sanur

### Sanur Village Festival

## Hidrograpi
Kelurahan Sanur dados loloan saking Tukad Ayung sane maulun ring Kintamani.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Kelurahan Sanur 
*cutetan: URL dados kauahin/ilang. Yening URL nenten aktip, ngiring kaapus saking lis.*